***MULTILINGUALISME* PARA WIRA ANEM ING DHUSUN TURUS, TANJUNG HARJO, NANGGULAN, KULON PROGO, YOGYAKARTA**

***E-JOURNAL* SKRIPSI**

**Dipunajengaken dhateng Fakultas Bahasa dan Seni**

**Universitas Negeri Yogyakarta**

**Jejangkeping sarat Kangge Anggayuh**

**Gelar Sarjana Pendidikan**



**dening**

**Nanang Febrianto**

**NIM 14205241046**

**Yogyakarta, 14 Mei 2018** **Yogyakarta, 14 Mei 2018**

 **Pembimbing, Ketua Jurusan,**

** **

**Prof. Dr. Endang Nurhayati, M. Hum. Prof. Dr. Suwardi, M. Hum.**

**NIP 19571231 198303 2 004 NIP 19640403 199001 1 004**

**PROGRAM STUDI PENDIDIKAN BAHASA JAWA**

**JURUSAN PENDIDIKAN BAHASA DAERAH**

**FAKULTAS BAHASA DAN SENI**

**UNIVERSITAS NEGERI YOGYAKARTA**

**2018**

*MULTILINGUALISME* PARA WIRA ANEM ING DHUSUN TURUS, TANJUNG HARJO, NANGGULAN, KULON PROGO, YOGYAKARTA

*MULTILINGUALISM OF YOUNG PEOPLE IN* TURUS, TANJUNG HARJO, NANGGULAN, KULON PROGO, YOGYAKARTA

Dening: Nanang Febrianto, Prodi Pendidikan Bahasa Jawa, Fakultas Bahasa dan Seni, Universitas Negeri Yogyakarta febrinanang66@yahoo.com

**Sarining Panaliten**

 Panaliten menika gadhah ancas kangge ngandharaken wujud tuturan *multilingualisme* saha jinising tuturan *multilingualisme* para wira anem ing dhusun Turus, Tanjung Harjo, Nanggulan, Kulon Progo, Yogyakarta.

 Panaliten menika kalebet panaliten *deskriptif*. *Data* wonten ing panaliten menika awujud tuturan-tuturan saking para wira anem ing dhusun Turus. *Sumber data* wonten ing panaliten menika para wira anem ing dhusun Turus. Caranipun ngempalaken *data* wonten panaliten menika kanthi cara *observasi partisipasi* saha wawan rembag. Piranti salebeting panaliten menika migunakaken buku kangge nyerat saha piranti kangge ngrekam. Caranipun *analisis data* ingkang dipunginakaken inggih menika kanthi cara *kualitatif*. Caranipun ngesahaken *data* menika ngginakaken *uji validitas* pananda adhedhasar *teori multilingualisme* dene *uji reliabilitas* ingkang dipunginakaken inggih menika *triangulasi teori*.

 Asiling panaliten menika ngandharaken basa ingkang dipunginakaken, wujuding tuturan *multilingualisme* saha jinising tuturan *multilingualisme*. Basa ingkang dipunpanggihaken inggih menika basa Jawi, basa Indonesia, basa Inggris, basa Jerman saha basa Arab. Wujuding *multilingualisme* ingkang dipunpanggihaken inggih menika *campur kode, alih kode* saha *interferensi*. Jinising *multilingualisme* ingkang dipunpanggihaken inggih menika: (1) *multilingualisme dini*, (2) *multilingualisme late*, (3) *multilingualisme alamiah*, (4) *multilingualisme sekunder*, (5) *multilingualisme majemuk*, (6) *multilingualisme koordinatif*, (7) *multilingualisme balanced* (8) *multilingualisme dominan*, (9) *multilingualisme aktif*.

Pamijining tembung: ***Multilingualisme*. Para Wira Anem, Turus**

***ABSTRACT***

 *This research was aimed to describe the multilingualism and types of multilingualism from young people of Turus village, Tanjung Harjo, Nanggulan, Kulon Progo, Yogyakarta.*

 *This research uses descriptive research. The data contained in this research is in the form of speeches from young people in Turus village. The source of data in this study were young people in Turus village. The way used to collect data in this study by participant observation and interview. The tools used in this research are notebook for record and recording tool. The way used to analyze the data in this study qualitatively. The way used to validate the data in this study using the validity test based on multilingualism theory while the reliability test used is triangulation theory*

 *The result of this research to describe the language used, the form of multilingualism, and the types of multilingualism. Languages found from this research include the Java language, Indonesian, German and Arabic. The form of multilingualism found in this research is code mixing, code switching and interference. The types of multilingualism found in this study are: (1) child multilingualism, (2) late multilingualism, (3) natural multilingualism, (4) secondary multilingualism, (5) compound multilingualism, (6) coordinate multilingualism, (7) balanced multilingualism (8) dominant multilingualism (9) active multilingualism.*

*Keywords:* ***Multilingualism. Young People, Turus***

1. **PURWAKA**

 Basa minangka salah satunggaling perangan ingkang gadhah piguna ingkang wigatos sanget wonten ing pagesanganipun tiyang kangge sambung raos saha gineman, ngandharaken pamanggih kalihan tiyang sanes, saha kangge sarana guyup kalihan tiyang sanes. Panganggening basa menika boten namung dipuntemtokaken dening babagan *linguistik* kemawon, ananging ugi babagan *non linguistik*. Babagan *non linguistik* ingkang wonten gayutanipun kalihan panganggening basa antawisipun babagan *sosial* saha babagan *situasional* (Suwita, 1983: 23).

 Wonten ing masarakat basa, kathahipun boten namung ngginakaken satunggal basa (*monolingualisme*) kemawon. Panganggenipun kalih basa menika ingkang dipunsebat *bilingualisme*. Panganggenipun langkung saking kalih basa menika dipunsebat minangka *multilingualisme*.

 Panaliten menika badhe ng*analisis* jinising *multilingualisme* miturut bab yuswa wiwitipun *multilingualisme*, bab *konteks* kadadosanipun, bab ingkang gayut kalihan pratandha saha makna, urut-urutan saha *akibat* wontenipun *multilingual*, *skill* panutur *multilingual* ing panganggenipun kalih basa, saha bab panganggenipun saha *fungsi multilingualisme*.

 Adhedhasar andharan dhasaring panaliten saha watesaning prakawis, wosing panaliten menika badhe ngrembag,

1. Kadospundi wujuding tuturan *multilingual* para wira anem ing dhusun Turus, Tanjungharjo, Nanggulan, Kulon Progo, Yogyakarta?
2. Kadospundi jinising tuturan *multilingualisme* ingkang dipunginakaken dening para wira anem ing dhusun Turus, Tanjungharjo, Nanggulan, Kulon Progo, Yogyakarta?
3. **GEGARAN *TEORI***

 *Sosiolinguistik* kadadosan saking tembung *sosiologi* kalihan *linguistik. Sosiologi* inggih menika *kajian objektif* saha *ilmiah* tiyang gesang ing masarakat, babagan pranatan-pranatan, saha *proses sosial* ing masarakat*. Linguistik* inggih menika ngelmi ingkang ngrembag basa ingkang wonten gayutanipun kalihan panganggening basa ing masarakat (Chaer & Agustina, 2004: 2).

 *Peralihan* basa menika kadadosan amargi prekawis panganggenanipun basa saking panutur utawi kelompok panutur ingkang saged dados amargi *perpindahan penduduk,* masarakat tutur satunggal ing masarakat panutur sanesipun. Miturut Pamungkasih, (2010: 9) *kontak* basa inggih menika kadadosan interaksi utawi daya pangaribawa saking satunggaling basa dhateng basa sanesipun.

 Poedjasoedarmo (1976: 37) ngandharaken bilih *alih kode* menika satunggaling prastawa gantosipun *kode* saking *tingkat tutur* tartamtu tumrap *tingkat tutur* sanes. David (2003) ngandharaken bilih *campur kode* menika pangangenipun kalih basa kanthi gontas-gantos ananging namung winates wonten panganggening *token* saking basa ingkang dipuntuju. Miturut Weinreich ing Hoffman Charlotte (1991: 95) ngandharaken bilih *interferensi* inggih menika ewah-ewahanipun *sistem* basa ingkang gayut kalihan basa sanes saha *unsur-unsur* basa sanesipun ingkang dipuntuturaken kalihan panutur *bilingual*.

 Nababan (1984: 27-28), ngandharaken bilih *multilingualisme* inggih menika pakulinan ngginakaken kalih basa utawi langkung ing pasrawungan saha gineman kalihan priyantun sanes.

 Miturut Padmadewi (2014: 53-55) ngandharaken bilih jinising *multilingualisme* menika wonten enem jinis, ing antawisipun:

1. Jinising *multilingualisme* miturut yuswa wiwitanipun panutur *multilingual* wiwit ngginakaken kalih basa utawi langkung.
2. Jinising *multilingualisme* miturut *konteks* utawi cara kadadosanipun.
3. Jinising *multilingualisme* miturut gayutanipun pratandha saha makna.
4. Jinising *multilingualisme* miturut urut-urutan saha *akibat* panganggenipun basa panutur *multilingual.*
5. Jinising *multilingualisme* miturut *skill/kompetensi* panutur *multilingual.*
6. Jinising *multilingualisme* miturut panganggenipun saha *fungsi*
7. **CARA PANALITEN**

 Panaliten menika ngginakaken jinising panaliten *kualitatif* kanthi sipat *deskriptif*. Moleong (2009: 11) ngandharaken titikanipun panaliten *kualitatif* menika *deskriptif* amargi *data* ingkang dipunkempalaken awujud tetembungan, gambar, saha *data* ingkang wujudipun sanes angka. Endraswara (2006: 16) ngandharaken bilih panaliten *kualitatif* menika nengenaken kawetahan *fenomena* budaya, sanes ningali kanthi cara *parsial*.

 *Subjek* wonten panaliten menika inggih menika basa-basa *ibu* saha basa sasanesipun ingkang dipunginakaken dening para wira anem ing dhusun Turus, Tanjung Harjo, Nanggulan, Kulon Progo, Yogyakarta. Basa-basa menika awujud *multilingualisme* saha tuturan saking panutur. Dene *objek* panaliten menika dipunpendhet saking para wira anem ing dhusun Turus, Tanjung Harjo, Nanggulan, Kulon Progo, Yogyakarta.

 Panaliten menika badhe kalampahan ing wulan Maret dumugi April 2018. Wondene papan panalitenipun ing dhusun Turus, Tanjung Harjo, Nanggulan, Kulon Progo, Yogyakarta. Wonten ing panaliten menika, cara ingkang dipunginakaken kangge ngempalaken *data* inggih menika mawi *observasi partisipasi*, wawan rembag, saha *dokumentasi*. Wonten ing panaliten menika pirantiningpanaliten awujud cathetan *lapangan* utawi kertu *data*. Cathetan *lapangan* menika dipunpendhet saking asiling *observasi* saha wawan rembag kalihan *narasumber*. Wonten ugi pirantos arupi *alat*  ingkang dipunginakaken wonten panaliten menika, ing antawisipun *alat rekaman, handphone, kamera* saha buku cathethan.

 Cara ng*analisis* *data* wonten ing panaliten menika migunakaken cara *kualitatif.* Cara ngesahaken *data* wonten panaliten menika ngginakaken uji *validitas* adhedhasar *teori multilingualisme* saha ngginakaken uji *reliabilitas* adhedhasar *triangulasi teori*.

1. **ASILING PANALITEN SAHA PIREMBAGAN**
2. **Asiling Panaliten**

 Wonten salebeting panaliten menika sampun kapanggihaken *multilingualisme* utawi panganggenipun kalih basa utawi langkung saking satunggal panutur. Adhedhasar wujudipun tuturan *multilingualisme* menika saged dipunperang dados tiga inggih menika *campur kode*, *alih kode* saha *interferensi*. Miturut jinisipun adhedhasar bab-bab ingkang ndayani wontenipun *multilingualisme* menika saged dipunperang dados enem jinis, ananging ingkang saged dipun*analisis* namung gangsal jinis kemawon. Bab-bab menika inggih menika miturut bab yuswa wiwitipun *multilingualisme*, bab *konteks* kadadosanipun, bab ingkang gayut kalihan pratandha saha makna, *skill* panutur *multilingual* ing panganggenipun kalih basa, saha bab panganggenipun saha *fungsi* *multilingualisme*. Saben *data* saking tuturan menika gadhah *variasi* basa saha jinis *multilingualisme* ingkang beda-beda.

1. **Pirembagan**
2. **Wujuding Tuturan *Multilingualisme***
3. ***Campur Kode***

 *campur kode* utawi *code-mixing* inggih menika *campuran* basa satunggal kalihan basa sanesipun ing satunggal tuturan, *unsur-unsur* basa ingkang saged dipunlebetaken menika awujud tembung, *frasa,* saha *klausa*. Wontenipun prastawa *campur kode* menika katitik saking tuladha ing ngandhap menika:

**(*Data* 001)**

N : “Nek basa Inggris kerep nganggo

 apa ora?”

D : “Basa Inggris nganggone mung

 pas pelajaran basa Inggris wae,

 *soal*e *itu wajib paka*i *bahasa*

 Inggris nek omong-omongan.”

 Saking *data* tuturan 001 ing nginggil menika kapanggihaken prastawa *campur kode* amargi wonten satunggal ukara basa Jawi ing lebetipun wonten *unsur* tetembungan saking basa Indonesia, katitik saking ukara “Basa Inggris nganggone mung pas pelajaran basa Inggris wae, *soal*e *itu wajib paka*i *bahasa* Inggris nek omong-omongan.” Tembung saking basa Indonesia menika ingkang dipunserat miring.

1. ***Alih Kode***

 *Alih kode* menika satunggaling prastawa gantosipun *kode* saking *tingkat tutur* tartamtu tumrap *tingkat tutur* sanes. Wontenipun prastawa *alih kode* menika katitik saking tuladha ing ngandhap menika:

**(*Data* 017)**

D : “Kowe seka ngendi ju, kok sajak

 krenggosan ki?”

B : “Kon ora krenggosan piye, bar

 mlayu 10 kilo padhakke. *Kamu*

 *punya air tidak?* **I want to**

 **drink**!”

 Saking *data* tuturan 017 ing nginggil menika kapanggihaken prastawa *alih kode* amargi wontenipun prastawa gantosipun basa satunggal tumrap basa sanesipun ingkang dipunginakaken dening panutur. Basa ingkang dipunginakaken dening panutur inggih menika basa Jawi, basa Indonesia, saha basa Inggris. Prastawa *alih kode* menika katitik saking ukara “Kon ora krenggosan piye, bar mlayu 10 kilo padhakke. *Kamu punya air tidak?* **I want to drink**!” Ukara saking basa Indonesia menika ingkang dipunserat miring, dene ukara saking basa Inggris menika ingkang dipunserat kandel.

1. ***Interferensi***

 *Interferensi* inggih menika prekawis ingkang ngrisak *sistem* basa utawi *pengacau* sistem basa. Wontenipun prastawa *interferensi* menika katitik saking tuladha ing ngandhap menika:

**(*Data* 020)**

A : “Le ngrokok sing bener wae ju.

 **Mawanya** *ini* mebur *kemana-*

 *mana*.”

B : “Haha. Yo sepurane lur.”

 Saking *data* tuturan 020 ing nginggil menika kapanggihaken prastawa *interferensi* amargi wontenipun *sistem* basa ingkang risak. Prastawa *interferensi* menika katitik saking ukara “Le ngrokok sing bener wae ju. **Mawanya** *ini* mebur *kemana-mana*.” Saking ukara menika wonten *sistem* basa ingkang risak inggih menika wontenipun tembung “mawanya”, amargi tembung “mawa” menika saking basa Jawi saha panambang “-nya” menika kalebet panambang ing basa Indonesia.

1. **Jinising *Multilingualisme***
2. **Adhedhasar Yuswa Wiwitanipun**
3. ***Multilingualisme Child (Dini)***

 Panganggenipun kalih basa utawi langkung menika sampun kadadosan kawit panutur menika taksih alit, katitik saking tuladha pawicatenan menika:

**(Data 005)**

N: “Menawi wonten papan

 padamelan mas?”

P : “Kadhang ya nganggo basa Jawa,

 kadhang ya Indonesia. *Campur-*

 *campur* gari ndelok sing *ngajak*

 *bicara*.”

 Saking *data* 005ing nginggil menika saged kapanggihaken bilih panutur Psaged migunakaken basa Jawi saha basa Indonesia kangge pawicantenan padintenanipun. Basa Jawi saha basa Indonesia menika sampun dipunkuwaosi panutur kawit alit, amargi panutur menika *asli* priyantun saking Turus saha priyantun Nagari Indonesia.

1. ***Multilingualisme Late***

 Panganggenipun kalih basa utawi langkung menika sampun kadadosan minangka panutur sampun dewasa, katitik saking tuladha pawicatenan menika:

**(Data 003)**

N : “*Pekerjaan* saniki napa?”

F : “*Pekerjaan* mahasiswa *tapi* tak

 sambi karo **part time**.”

 Saking *data* 003 ing nginggilmenika saged kapanggihaken bilih tuturan saking panutur F menika kalebet ing *multilingualisme Late*, amargi *informan* migunakaken basa-basa menika nalika sampun dewasa. Basa Jawi saha basa Indonesia sampun dipunginakaken kawit alit dening panutur, ananging basa Inggris nembe dipunginakaken nalika panutur mlebet ing pawiyatan.

1. **Adhedhasar *Konteks***
2. ***Multilingualisme Alamiah***

 Panganggenipun kalih basa utawi langkung menika kadadosan sampun *natural* utawi *alami* saking panutur menika piyambak, katitik saking tuladha pawicatenan menika:

**(Data 006)**

N : “Nek karo tangga kiwa tengen?”

G : “Karo tangga kiwa tengen ya

 *baik-baik saja*, *guyub*, *rukun*,

 *damai*.”

 Saking *data* 006 ing nginggil menika saged kapanggihaken bilih tuturan saking panutur G menika kalebet ing *multilingualisme alamiah*, katitik saking panganggening kalih basa utawi langkung menika sampun *alami* utawi natural. Basa Jawi saha basa Indonesia ingkang dipunginakaken *natural* saking panutur, boten mawi sinau rumiyin.

1. ***Multilingualisme Sekunder***

 Panganggenipun kalih basa utawi langkung menika kadadosan kanthi sinau rumiyin, katitik saking tuladha pawicatenan menika:

**(Data 003)**

N : “Pekerjaan saniki napa?”

F : “*Pekerjaan* mahasiswa *tapi* tak

 sambi karo **part time**.”

 Saking *data* 003 ing nginggil menikasaged kapanggihaken bilih tuturan saking panutur F menika kalebet ing *multilingualisme sekunder*, katitik saking panganggening kalih basa utawi langkung menika kedah mawi sinau rumiyin(basa Inggris).

1. **Adhedhasar Pratandha**
2. ***Multilingualisme Majemuk***

 Panganggenipun kalih basa utawi langkung menika ingkang asring dipunginakaken namung salah satunggalipun, katitik saking tuladha pawicatenan menika:

**(Data 003)**

F : “Nama Feri Wahyu Lestari, umur

 21 tahun.”

N : “Pekerjaan saniki napa?”

F : “*Pekerjaan* mahasiswa *tapi* tak

 sambi karo **part time**.”

 Saking *data* 003 ing nginggil menika saged kapanggihaken bilih tuturan saking panutur F menika kalebet ing *multilingualisme majemuk*, amargi panganggening basa Jawi, basa Indonesia, saha basa Inggris boten imbang utawi *sejajar*. Basa Jawi saha basa Indonesia ingkang asring dipunginakaken dening panutur kangge pawicantenan padintenanipun.

1. ***Multilingualisme Sejajar***

 Panganggenipun kalih basa utawi langkung menika dipunginakaken kanthi *imbang*, katitik saking tuladha pawicatenan menika:

**(Data 006)**

N : “Hiya *wawancara*, arep tak nggo

 gawe *skripsi*.”

G : “*Pertanyaan*e apa mas? Dadi

 *grogi* malahan.”

 Saking *data* 006 ing nginggil menika saged kapanggihaken bilih tuturan saking panutur G menika kalebet ing *multilingualisme sejajar*, amargi panganggening basa Jawi saha basa Indonesia sampun *imbang* utawi *sejajar*. Basa Jawi saha basa Indonesia dipunginakaken kanthi *imbang* dening panutur kangge pawicantenan ing padintenanipun.

1. **Adhedhasar Kaprigelan/*Skill***
2. ***Balanced Multilingualisme***

 Panganggenipun kalih basa utawi langkung menika dipunginakaken kanthi sae, katitik saking tuladha pawicatenan menika:

**(Data 006)**

N : “Nek karo tangga kiwa tengen?”

G : “Karo tangga kiwa tengen ya

 *baik-baik saja*, *guyub*, *rukun*,

 *damai*.”

 Saking *data* 006 ing nginggil menika saged kapanggihaken bilih tuturan saking panutur G menika kalebet ing *balanced multilingualisme*, katitik saking panganggening kalih basa utawi langkung menika dipunginakaken kanthi *imbang*. Basa Jawi saha basa Indonesia dipunginakaken kanthi *imbang* dening panutur kangge pawicantenan padintenanipun.

1. ***Dominant Multilingualisme***

 Panganggenipun kalih basa utawi langkung menika ingkang asring dipunginakaken namung salah satunggal basa kemawon, katitik saking tuladha pawicatenan menika:

**(Data 003)**

N : “Pekerjaan saniki napa?”

F : “*Pekerjaan* mahasiswa *tapi* tak

 sambi karo **part time**.”

 Saking *data* 003 ing nginggil menika saged kapanggihaken bilih tuturan saking panutur F menika kalebet ing *dominant multilingualisme*, amargi panganggening basa Jawi, basa Indonesia, saha basa Inggris boten *imbang*. Basa Jawi saha basa Indonesia ingkang *dominan* utawi asring dipunginakaken dening panutur kangge pawicantenan padintenanipun.

1. **Adhedhasar *Fungsi***
2. ***Multilingualisme Aktif***

 Panganggenipun kalih basa utawi langkung menika dipuntingali saking *skill* kangge micara utawi mangretosi basa sanesipun ing bab maos utawi nyerat, katitik saking tuladha pawicatenan menika:

**(Data 001)**

N : “Nek basa Inggris kerep nganggo

 apa ora?”

D : “Basa Inggris nganggone mung

 pas pelajaran basa Inggris wae,

 *soal*e *itu wajib paka*i *bahasa*

 Inggris nek omong-omongan.”

 Saking *data* 001 ing nginggil menika saged kapanggihaken bilih tuturan saking panutur D menika kalebet ing *multilingualisme aktif*, amargi panutur menika saged migunakaken basa Jawi, basa Indonesia saha basa Inggris kanthi sae, saha pangucapanipun sampun sae.

1. **DUDUTAN SAHA PAMRAYOGI**
2. **Dudutan**

 Basa ingkang dipunginakaken dening para wira anem ing dhusun Turus inggih menika wonten basa Jawi, basa Indonesia, basa Inggris, basa Arab, saha basa Jerman. *Mayoritas* para wira anem ngginakaken basa Jawi minangka basa ibu (B1), basa Indonesia minangka basa *asing* (B2), basa Inggris (B3), basa Arab (B4), saha basa Jerman (B5). Wujuding tuturan *multilingualisme* ingkang dipunpanggihi wonten panaliten menika ing antawisipun *alih kode*, *campur kode*, saha *interferensi*. Wonten panaliten menika sampun kapanggihaken gangsal jinis *multilingualisme* adhedhasar bab-bab dumadosipun. Bab-bab kasebat kadosta, (1) bab yuswa wiwitipun *multilingualisme*; (2) bab *konteks* kadadosanipun; (3) bab ingkang gayut kalihan pratandha saha makna; (4) *skil* panutur *multilingual* ing panganggenanipun kalih basa; (5) saha bab panganggenanipun saha *fungsi multilingualisme*.

1. ***Implikasi***

 Wonten panaliten menika ngrembag babagan *multilingualisme* utawi panganggenanipun kalih basa utawi langkung dening para wira anem ing dhusun Turus. Asiling panaliten menika kapanggihaken basa ingkang dipunginakaken, *wujuding* tuturan *multilingualisme*, saha jinis-jinising *multilingualisme* saking para wira anem ing dhusun Turus. Panaliten menika dipunkajengaken saged kangge sinau babagan *multilingualisme* mliginipun bab wujud tuturan *multilingualisme* saha jinis-jinis *multilingualisme*. Panaliten menika ugi saged dados kangge *referensi* utawi *acuan* kangge panaliten sanesipun ngengingi babagan *sosiolinguistik* mliginipun bab *bilingualisme* saha *multilingualisme*.

1. **Pamrayogi**

 Adhedhasar saking dudutan saha *implikasi* ing nginggil, panaliten bab *multilingualisme* saking para wira anem ing dhusun Turus, Tanjung Harjo, Nanggulan, Kulon Progo, Yogyakarta menika supados saged nambah ngelmi saha paring kawruh mliginipun babagan *sosiolinguistik*. Asiling panaliten menika taksih kathah kekiranganipun amargi winatesing sesererapan ingkang dipunmangretosi dening panaliti, awit saking menika prelu dipuntindakaken panaliten ingkang langkung wiyar ngengingi bab *multilingualisme* ing salebeting masarakat.

**KAPUSTAKAN**

Chaer, Adul dan Agustina, Leoni. 2004. *Sosiolinguistik Perkenalan Awal.* Jakarta: PT Rineka Cipta.

Endraswara, Suwardi. 2006. *Metodologi Penelitian Kabudayan*. Yogyakarta: Gadjah Mada University Press.

Moleong, Lexy J. 2009. *Metodologi Penelitian Kualitatif.* Bandung: PT. Remaja Rosdakarya.

\_\_\_\_\_\_\_ 2013. “*Alih Kode Dalam Proses Pembelajaran Bahasa Inggris di SMA*”. *Litera*, *1*, *XII*, hlm. 40.

Nababan. 1984. *Sosiolinguistik Suatu Pengantar.* Jakarta: PT Gramedia.

Pamungkasih, Anggraeni. 2010. *Alih kode dan campur kode pada SMS Mahasiswa Jurusan Pendidikan Bahasa Daerah*. Skripsi S1. Yogyakarta: Program Studi Pendidikan Bahasa Jawa, FBS, Universitas Negeri Yogyakarta.

Poedjasoedarmo, Soepomo. 1976. *Kode dan Alih Kode*. Yogyakarta: Balai Penelitian Bahasa.

Suwita. 1983. *Pengantar Awal Sosiolinguistik Teori dan Problems*. Surakarta: Henary Offset Solo.